Poetul american Allen Ginsberg (1926-1997) este si autorul unei triplete aparte de poeme ce poarta nume de narcotice: Acidul lisergic (1959), Gaz ilariant (1958) si Mescalina (1959). Eseul de fata abordeaza primele doua texte, cele mai ample si mai... revelatoare. Fara accelerarea senzoriala si discursiva indusa de narcotic, o serie intreaga de pasaje din Acidul lisergic sau Gaz ilariant ar ramine in sfera tribulatiilor conceptual-misticoide. Poemul Gaz ilariant e marcat de o acuta alternanta a registrelor: mediu proxim, prozaic si pulsatie conceptuala abrupta - un plonjeu subit in regimul celor mai grave definiri: "scincetul nazal al frezei dentistului / inginind in perete nostalgicul / pian Muzak", pentru ca, in strofa imediat urmatoare, sa citim: "Universul e un vid / in care se afla o deschizatura spre vis / Visul dispare / nisa se inchide". Experienta oxidului de azot faciliteaza "un pas in afara universului". Poezia lui Ginsberg e libera si directa. Beatnicii numesc, cu aceeasi directete, plenara, atit produsele comerciale, cit si cele mai inepuizabile concepte. Textul e un amalgam naucitor, expresie a unei irepresibile nostalgii/utopii a totalitatii. Doua sint fatetele esentiale ale acestei nostalgii: a) cea "pozitiva" - raportarea ascensionala la ceea ce am putea numi o specie variabila de absolut, o versiune personala a acestuia; b) cea "negativa" - resimtirea prezentului, a conditiei actuale, drept cadere perpetua si irevocabila. Gaz ilariant e si un denunt al farsei realului, context in care devenirea nu mai inseamna evolutie, ci devoalare a farsei, "dezvrajire" a ei. Registrul poematic isi cistiga, gradual, postmodernitatea: "Multimea de lumi care nu exista / toate cele care par atit de reale / toate o farsa / toate un nenorocit de desen animat" (s.n.). Dimensiunea "vesela", tipic postmoderna, a apocalipsei se developeaza. "Fantoma natinga a Universului" substituie universul insusi. Fantoma e un surogat holografic; o aparenta, nu o "aparitie". Reiterarea serialelor animate (Looney Tunes), ca referinta comparativa, ii confera realului statutul de fictiune (aparent) frivola - isterica si inconsistenta. Realul pare un fenomen onomatopeic: sunetul sfredelitor al "burghiului" stomatologic, "risul de maniac hindus al lui Woody Woodpacker" sint potentate terifiant. Looney Tunes intemeiaza un adevarat bestiar mediatico-apocaliptic, iar celebrul generic al seriei animate devine generic al Sfirsitului. Stingerea, extinctia isi pierd grandoarea: "nimeni nu e ranit", pentru ca nimic nu este, nu a fost real: "Toti dispar. Niciodata nu au fost acolo" - a nu mai fi e echivalat, intr-o maniera specific postmoderna, cu a nu fi fost nicicind. Pluralitatea lumilor e un prim simptom al irealizarii, o negare, amorsata, a unei realitati tari, inexorabile; o relativizare frenetica, spectaculara. Nu exista, cu alte cuvinte, o "singura" realitate, un real imuabil. Ci, dimpotriva, o diversitate atomizanta, pulverizatoare. in acest(e) univers(uri) - "valuri de probabile si improbabile" -, "toata lumea are dreptate" pentru ca nu exista un adevar ireductibil. "Din aceasta cauza Satori se insoteste cu risul". Risul in cauza nu e insa un simplu efect ilariant al oxidului de azot sau, ca la Charles Baudelaire, al hasisului. Daca Maestrul Zen "minios sfisie Sutrele", gestul sau nu e doar unul al revoltei, ci si al transcenderii invataturii. Figurile supreme cad in derizoriu: "fete si dosuri de Hristi si Buddha / fiecare cu propriu-i univers intins / peste ninsii poli mentali / ca sacul unui Mos Craciun ticnit". Buddha si Hristos intra in galeria figurilor culturii populare - alaturi de "un Mos Craciun ticnit" sau de Ciocanitoarea Woody. Edificatoare e imaginea polilor mentali ninsi, a universului-fantasma care isi circumscrie si ii este circumscris spatiului mental. Gaz ilariant este unul dintre cele mai puternice si atipice narcopoeme ale secolului al XX-lea. Efectul narcotic e, in fapt, un aspect colateral al anestezicului stomatologic. Esential e prezentul tare, diaristic, al scriiturii care augmenteaza efectul de fapt/fenomen surprins "in timp real". Ginsberg in the sky with diamonds Acidul lisergic - titlu al poemului scris la 2 iunie 1959 - este unul dintre drogurile cult ale Generatiei Beat. Viziunea, terifica, a monstrului, paianjenul se pozitiveaza treptat, dobindind o stranie maiestuozitate: "milioane de ochi multipli"; "daca are fire e electricitate conectata in sine insasi". Monstrul e un simbol consacrat ca paznic al unei comori. infatisarea sa inspaimintatoare e, in fapt, o provocare transformatoare, initiatica. Pinza de paianjen e, la rindu-i, un simbol ambivalent: atit al teserii, al generarii texturii lumii, cit si al iluziei, al fragilitatii spectaculare a voalurilor Mayei. Poemul ginsbergian reuneste ambele dimensiuni semantice. Spectacolul genezic - al teserii destinului si "legaturilor" - este si un fenomen spectacular. Dintre narcopoemele autorului beatnic, in Acidul lisergic transpare cel mai clar simptomatica definitorie a narcoticului "titular", LSD-ul sau dietilamida acidului lisergic. Autenticitatea narco-vizionara a textului e dintre cele mai acute, frizind simptomatica de tratat. in ceea ce Mircea Eliade considera zona originara a samanismului, Asia centrala si septentrionala, paianjenul e un simbol al sufletului eliberat de trup, pentru ca, in Upanisade, "firul" yoghinului sa semnifice silaba sacra Aum, experienta si aspect teoretic la care, de asemenea, Ginsberg face referire in poemul sau. Firul si plasa sint elementele-pivot ale reprezentarilor narcotice. Sensurile se succed: de la plasmuire la captivitate si legatura, in sens magic. Aceasta "electricitate conectata la ea insasi, daca are fire, este o gigantica pinza de paianjen". Alcatuirea onirica dobindeste o consistenta numinoasa, de unde si asa-zisul sentiment al starii de creatura resimtit de subiectul narcotizat: "si eu ma aflu pe ultimul al milionulea infinit tentacul al pinzei de paianjen, un nelinistit, / ratacit, izolat, o larva, un gind, un ins, / unul dintre milioanele de schelete ale Chinei". O paralizanta resimtire a propriei nimicnicii, care aneantizeaza - aproape - individualitatea, transformind-o intr-o "eroare aparte", intr-un specific negativ. Acumularile repetitive, tehnica emblematica la Ginsberg, culmineaza intr-un pasaj precum acesta: "Eu, Allen Ginsberg, o constiinta distincta / Eu care vreau sa fiu Zen / Eu care doresc sa aud infinitele minuscule vibratii ale eternei armonii / Eu care astept cutremurat ca eterica muzica sa ma nimiceasca in foc / Eu care-l urasc pe Dumnezeu si ii dau un nume / Eu care fac greseli la eterna masina de scris / Eu care sint Osindit". La fel ca in Gaz ilariant, observam patetismul viziunilor cosmologice. Temele "mari" sint captate in si prin "cuvinte mari" care, insa, printr-o asumare poematica totala, devin marci ale autenticitatii, ale unui eu eruptiv ce vrea si doreste si pentru care asteptarea insasi e o "cutremurare", nu un fapt pasiv. "Un chiorait, un miriit, un tic nervos" Monstrul, "Paianjenul cel cu milioane de ochi", e, in fapt, o energie: o prezenta resimtita si imaginata terific in virtutea "electricitatii" ei. Autocontemplarea, in oglinda, genereaza un autodenunt dintre cele mai caustice, nu fara legatura cu deja sesizatul sentiment al starii de creatura: "Fata mea in oglinda, parul rarit, vinisoare de singe impinzindu-mi ochii congestionati, poponar, o cazatura, cu pofte care vorbesc de la sine, / un chiorait, un miriit, un tic nervos al constiintei in infinit, / un excrement de musca in ochii tuturor Universurilor" - enumerari precum aceasta constituie veritabili torenti textuali, oaze de tensiune, alimentate de naucitorul efect de amalgam: mixajul, forte, de registre lexicale. De la verbe onomatopeice (a chiorai, a mirii etc.) si "excrement de musca", la concepte precum constiinta si infinit. O ipostaza vie a totalitatii animata de contrarii - lexicale, ideatice - aparent inarmonizabile. Stafia ("Sint o Stafie") e o alta constanta a narcotextelor ginsbergiene. Si in Acidul lisergic, ea este un avatar steril, o modalitate a inconsistentei, care parafeaza statutul de "mort", de fiinta stinsa. Capcana de Stafii e, la rindu-i, o tesatura, o plasmuire, "o urzeala in care stau intretesute mii de fire multicolore, o racheta de tenis spirituala". Sub influenta narcoticului, urzeala devine, asa cum am aratat, un fenomen spectacular cu "iradiante unde luminoase / o stralucitoare energie strabatind printre fire parca de milioane de ani". Cromatica "energica" si devenire geometrizanta. Totodata, "racheta de tenis spirituala" e si o multiplicitate repetitiva de figuri geometrice. Plasa e o imagine in nuce a universului, un microcosmos holografic. Plasmuirea sa rezida in teserea, in urzirea care leaga in ambele sensuri: fixeaza si "imobilizeaza" si, deopotriva, creeaza o legatura, de unde si alura de continuum comunicant a universului. Aceste "imagini miniaturale" nu doar micsoreaza, ci si condenseaza "urzeala". Viziunile geometrizante prezinta, in - mai ales - narcopeisajul cultural al Americii Centrale si de Sud, o importanta capitala. Ele tin de efectele specifice ale unor narcotice definitorii: ayahuasca, drog amazonian, si mescalina, substanta emblematica pentru cultura mezo-americana. Acidul lisergic reliefeaza coerenta (potentiala), nu doar intensitatea reprezentarilor narcotice. "Racheta de tenis spirituala" devine una dintre ipostazele simbolului esential si imemorial al pinzei de paianjen. Conceptele si terminologia poemului Acidul lisergic sint in strinsa legatura cu zona in care experientele mistice si cele ale fizicii cuantice converg: vibratii, energie, armonie si unitate universale. Conceptul de wyrd, al samanilor celti, genereaza - noteaza Drouot - "o viziune asupra universului (...) reprezentata de un sistem de fibre gigantice, un soi de pinza de paianjen tridimensionala de dimensiuni monumentale (s.n.). Atunci cind unul dintre firele pinzei este facut sa vibreze, ansamblul intra in rezonanta, deoarece toate componentele sale sint legate." Dupa acelasi autor, experienta cu ayahuasca dezvaluie "capacitatile holografice ale creierului". Pinza de paianjen e, in aceasta interpretare, "holograma spirituala care decodeaza cea de a doua holograma, pe care o numim lumea fizica." Pentru samanii amazonieni si nu numai, "realitatea este (...) o retea apropiata de interconexiunile observate in modelele fizicii cuantice." Pinza de paianjen devine, in context samanic, un model fundamental de intelegere a realitatii sau, in termeni cuantici, a interconexiunii universale. Astfel, samanul, poetul etc. vad legatura lucrurilor, fiind apti s-o explice sau chiar sa o influenteze. "in fizica moderna, wyrd s-ar putea traduce prin non-localizare." Hiperstezia auzului, ca efect narcotic, s-ar explica, in viziunea lui Drouot, prin faptul ca, sub influenta ayahuascai sau a altor narcotice, nu mai auzim "cu urechea, ci cu creierul", fapt care largeste arealul frecventelor percepute. Filtrul organului (senzorial) intermediar dispare. Dilema care astfel se instaureaza e decisiva. Ea vizeaza originea si natura acestei cunoasteri: conform stiintei "canonice", ea provine din creier, in timp ce societatile arhaice o percep ca pe o influenta "din afara" - a spiritului plantei, demonilor, Totalitatea vuitoare a poemului ginsbergian cuprinde si pasaje de posibila sutra, de veritabil text sacru: "profunzimea spatiului marelui inceput / in ceea ce ar fi putut fi O sau Aum si urmareste variatii create de acelasi Cuvint care se invirte in jurul lui insusi dupa propriul model pe masura originalei sale aparitii". Una dintre iluminarile "monstrului care se naste pe sine" e de a vedea "dintr-odata diferit prin toti ochii" (s.n.). El se iveste pe valurile marii sau "se valureste din oglinda ca apa marii / e gama a miliarde de ondulatii". Splendida e imaginea plutirii extatice "in largul spatiu ca un cadavru saturat de muzica". Monstrul e si energia "masinii electrice de scris"; energia care anima si devoreaza totul, care "poseda" autorul, dactilografiind "un fragment de cuvint / ce nu inseamna altceva decit un fragment de cuvint". Ale carui scop si sens rezida in pura, simpla si sfredelitoarea sa exprimare, adica eruptie. Zbirniitul masinii de scris e un aspect al vuietului poematic general, al trepidantei forte vizionare. "Lumini intermitente" Din perspectiva psihologiei transpersonale, disciplina "de frontiera", dar cu atit mai ofertanta prin prisma tematicii noastre, unul dintre efectele definitorii ale LSD-ului rezida in asa-zisa constientizare a spiritului universal. Experimente analizate de Ion Minzat arata ca narcoticul genereaza o calatorie "presarata cu emotii" si "forme miscatoare pe fondul unor culori vii", simptome pe care le regasim, in integralitatea lor, in poemul ginsbergian. Cele mai frecvente transformari perceptive induse de LSD sint de natura vizuala: "lumini intermitente, figuri geometrice stranii" (s.n.). Un aspect particular, (aparent) surprinzator si edificator, al stranietatii acestor reprezentari consta tocmai in perfecta lor logica, expresivitate si coerenta simbolice. Predominante sint "gindurile imagistice" si intuitiile subite. "Constiinta, subliniaza autorul citat, sufera o transformare esentiala de natura onirica, granitele dintre constient si inconstient disparind. (...) in unele cazuri, subiectul poate sa urce pina la constiinta spiritului universal", accesind ceea ce psihologii transpersonali numesc constiinta cosmica si inconstient cosmic. Iata citeva mostre comparative, culese "sub impresia" LSD-ului. Vom dobindi astfel o viziune mai clara asupra gradului de convergenta dintre textele artistice si/sau mistice si experimentele psihologilor transpersonali: "o masa incredibila de lumina si energie care se raspindea sub forma unei vibratii subtile" sau: "Asistam la un spectacol macrocosmic cu un numar incalculabil de galaxii vibrante". Ginsberg "inrameaza" continutul reprezentarilor onirice sau al privelistilor, prin verbele tipice: m-am uitat, am vazut etc. El cultiva o sintaxa aluvionara, al carei protocol functioneaza eficient atit in crearea efectului de torent textual, de acumulare/aglomerare totalizante, cit si a celui de monotonie ineluctabila. A vedea, unul dintre verbele definitorii, cunoaste o serie intreaga de acceptiuni, pe care le vom grupa in doua categorii: I. vizionare (profetice, onirice etc.) si II. realiste: I. a) verb profetic; b) verb al reprezentarilor onirice si/sau narcotice, al accesului la ceea ce Mircea Eliade numea "o alta specie de realitate"; II. a) verb al confesiunii, al marturiei traumatizate, al poetului-martor: "Am vazut cele mai bune spirite ale generatiei mele putrezind"; b) verb al studiilor de viata, al tablourilor sociale; c) verb al observatiei si notatiei, al anodinului cotidian. Polii viziunilor ginsbergiene sint reprezentati de concretetea frapanta a elementelor constitutive si, de cealalta parte, de registrul inalt al conceptelor, marcat de o terminologie mistica orientala si/sau scientista. Si Psalmii lui Ginsberg "sint opera unei minti bintuite de viziuni, si nu a ratiunii." Mintea devine spatiul realitatii fundamentale: focar al iluminarilor si halucinatiilor care transforma poemul intr-un "document excentric". "Defectele mintii" sint pozitivate, in virtutea maretiei lor, oricit de negre. Un creier deschis halucinatiilor e, in primul rind, un creier deschis. Damnarea instaureaza sentimentul unei certe electiuni. Una dintre marile vocatii ginsbergiene rezida in panoramarea revelatoare a imediatului. in conturarea unei iconografii si, deopotriva, a unui bestiar social. Sendvisurile de realitate si prinzul dezgolit, metafore conexe, devin modalitatile prizei la real intr-o America si o literatura ale "viziunilor si inchisorilor adevarate". Un spatiu claustral privilegiat e camera. La rindu-i, un mediu vizionar: "Camera s-a strins in jurul meu, asteptam prezenta Creatorului, mi-am vazut peretii si tavanul zugraviti in gri, ei imi cuprindeau camera, ma cuprindeau pe mine / asa cum cerul imi cuprinde gradina". O claustralitate voluptuoasa, un univers-constrictor, "celest" prin maiestuozitatea "cuprinderii", a contractiei sale. Revelatiile lui Ginsberg sint, adesea, transpuse confesiv: "Am avut un moment de claritate, am vazut simtirea in inima lucrurilor, am iesit plingind in gradina". Recurent e acest am vazut, emblema discursiva consacrata a viziunii si revelatiei. Fie ca e vorba de mostre de realitate sau de excursuri "in dosul realului". Extazele ginsbergiene au loc, in mod constant, in decoruri minimale: incaperea cu o saltea trintita pe jos, pe fondul muzicii de la radio etc. Cadrul, abia schitat, face ori implozie, ori explozie: "Neincetind sa caut / fiorul - incintatoare / beatitudine in / inima abdomen vintre / & coapse". Viziunea cunoaste doua regimuri: ori e launtrica, petrecindu-se "cu ochii inchisi", definita, ca in citatul anterior, de fenomene luminoase sau de o beatitudine corporala, ori ia in posesie si deformeaza mediul, supunindu-l unor distorsionari expresive. Lucrari citate: ? Allen Ginsberg, Howl si alte poeme, traduceri de Domnica Drumea si Puiu Iliesu, Polirom, 2011 ? Patrick Drouot, Samanul, fizicianul si misticul, Humanitas, 2005 ? Mircea Eliade, Samanismul si tehnicile arhaice ale extazului, Humanitas, 1997 ? Ion Minzat, Psihologia transpersonala, Cantes, 2002 